Vrydag 3 Oktober.
Hierdie datum is belangrik vir jou Mamma en Pappa. Ek hoop Pappa onthou anders gaan hy so effens in die moeilikheid wees.
Ouma gaan jou twee woorde leer.. Eerste een Getroud.
Op 3 Oktober 2009 is jou Mamma en Pappa getroud.
Dit is hulle hande toe hul vir mekaar ringe gegee het op die spesiale dag.
En so het hulle gelyk 5 jaar gelede
Mamma se haarstyl het verander.. miskien haar gesig ook so bietjie maar die glimlag – dit het gebly. As jy na hulle twee aard gaan jy darem seker die dogtertjie wees met die mooiste ge-erfde glimlag
Die ander woord wat Ouma jou wil leer is –Gesin
Die dag toe ons hoor daar gaan ‘n babatjie vir Mamma en Pappa gebore word, was ek en Oupa darem heeltemal uit ons velle van blydskap. Dit is die grootste vreugde om ‘n Mamma en Pappa te kan hê wat vir hul klein Mia so lief is.
Mia, het jy gesien ..die glimlagte ! Ouma kan nie wag dat jou tandjies moet uitkom nie. Dink net, net so wye oopbekkie glimlag !
Ons is baie lief vir jou en julle huisgesin.
Ouma en Oupa,
8 comments on “Liewe Mia”
Ag dis oulik..Mia is so gelukkig om deel van so ‘n mooi gesin te wees!Ek hoop dit gaan beter met Mia se Oupa??
Ons maar nog bekommerd. Hy is steeds in hospitaal. Hopelik word hy huistoe gestuur terwille van vrede en liefde want hy raak nou al knorrig oor kleinigheidjies .
Sterkte,ek dink aan jou..dis glad nie lekker nie!
Ek vier nooit ander mense se huweliksherdenkings Ek het altyd vir my ma gesê dis mos nie my keuse gewees nie Hulle het die plesiertjies gehad en nou moet ek die vier (maar het darem ook lustig saam geparty) Hoop dit gaan gou beter met Oupa. Het hulle nou al aangedui wat hulle beplan?
Ons is nou oppad hospitaal toe,Tina. Sal dan hoor wat verdere stappe is.
Sjoe, wat ‘n mooi gesinnetjie!
Dis nou heerlik om Mia se Pappa en Mamma so mooi in n gesis foto te sien. Se vir Mia ek dink haar glimlag gaan beslis naby Mamma sn kom. (Dink aan jou en die hospitaal en knorrigheid)
This entry was posted on Oktober 2, 2014 by ddupl3ss1s in Briewe,Uncategorized.